ครม.ไฟเขียวย้ายสายไฟลงใต้ดิน 3 พื้นที่โครงการมูลค่ากว่า 9 พันลบ.
ครม.ไฟเขียวย้ายสายไฟลงใต้ดิน 3 พื้นที่โครงการมูลค่ากว่า 9 พันลบ.
31 ม.ค. 2560

พล.ท.สรรเสริญ แก้วกำเนิด โฆษกประจำสำนักนายกรัฐมนตรี เปิดเผยว่า ที่ประชุมคณะรัฐมนตรี (ครม.)อนุมัติการย้ายสายไฟฟ้าที่พาดตามสายต่างๆบนดินลงสู่ใต้ดิน งบประมาณราว 9 พันกว่าล้านบาท ใน 3 พื้นที่โครงการ คือ ปทุมวัน พญาไท และจิตรลดา พื้นที่ที่ 2 คือ พระราม 3 พื้นที่ที่ 3 คือ ถนนช่องนนทรี
“พื้นที่เหล่านี้ สมัยก่อนทำเป็นท่อร้อยสายแล้วเอาสายไฟฟ้าไปใส่ท่อไว้ พอปริมาณการใช้กระแสไฟฟ้ามากขึ้นก็ขุดรอบที่ 1 เพื่อเพิ่มจำนวน แต่ ณ วันนี้จะคำนวณเบ็ดเสร็จเผื่อวันข้างหน้า 5 ปี 10 ปี ปริมาณการใช้ไฟฟ้าจะสูงขึ้นมากน้อยขนาดไหน จากเดิมที่ต้องการ 24 ท่อร้อยสายจะเพิ่มเป็น 30 ท่อร้อยสาย
นอกจากนี้ยังมีเรื่องของสายเคเบิ้ล สายโทรศัพท์ชนิดอื่นๆ อีกมากมาย ไฟเบอร์ออพติก เพราะฉะนั้นจะไม่ทำเป็นท่อร้อยสายแล้วแต่จะขุดเป็นอุโมงค์แล้วใส่ท่อร้อยสายทุกชนิดเข้าไปเพื่อให้การจัดระเบียบพื้นที่เป็นไปด้วยความเรียบร้อยสะอาดสะอ้าน ซึ่งรัฐบาล คสช.จัดระเบียบเรื่องการบุกรุกพื้นที่คูคลอง บุกรุกทางเท้ามาแล้ว ตอนนี้จะจัดระเบียบเรื่องการจัดระเบียบสายไฟฟ้า ถือเป็นมิติใหม่ที่บ้านเรากำลังพัฒนาไปอีกขั้น”พล.ท.สรรเสริญ กล่าว